El Director General de Modernització Administrativa del Ministeri d'Administracions Públiques, Domingo Laborda, visita Alaquàs amb motiu de la implantació definitiva de l'Oficina d'Atenció Ciutadana (OAC)
10/05/2005 10:28:00

# El Director General de Modernització Administrativa del Ministeri d'Administracions Públiques, Domingo Laborda, visita Alaquàs amb motiu de la implantació definitiva de l'Oficina d'Atenció Ciutadana (OAC)

*   10/05/2005 10:28:00
*   [Imprimir](#)
*   Compartir
*    https://www.alaquas.org/documento.asp?id\_do=9515

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9515%2F0&title=Ajuntament%20d%27Alaqu%C3%A0s.%20Premsa.El%20Director%20General%20de%20Modernitzaci%C3%B3%20Administrativa%20del%20Ministeri%20d%27Administracions%20P%C3%BAbliques%2C%20Domingo%20Laborda%2C%20visita%20Alaqu%C3%A0s%20amb%20motiu%20de%20la%20implantaci%C3%B3%20definitiva%20de%20l%27Oficina%20d%27Atenci%C3%B3%20Ciutadana%20\(OAC\))[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9515/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9515/9515_Form_4.jpg)](https://www.alaquas.org/ficheros/documentos/2005/2/9515/9515_Form_10.jpg "<a href='https://www.alaquas.org/ficheros/documentos/2005/2/9515/9515_Form_10.jpg' target=_blank><i class='fa fa-external-link' aria-hidden='true'></i>.El Director General de Modernització Administrativa del Ministeri d'Administracions Públiques, Domingo Laborda, visita Alaquàs amb motiu de la implantació definitiva de l'Oficina d'Atenció Ciutadana (OAC)</a>")

La Direcció General de Modernització Administrativa ha volgut conéixer de primera mà l'Oficina d'Atenció Ciutadana d'Alaquàs, pionera en els processos d'innovació administrativa municipal a la nostra Comunitat

Coincidint amb la implantació definitiva de l'Oficina d'Atenció Ciutadana d'Alaquàs (OAC), el Director General de Modernització Administrativa del Ministeri d'Administracions Públiques, Domingo Laborda, ha visitat Alaquàs per interessar-se pel que ja és un referent dins dels processos de modernització de l'administració municipal a la Comunitat Valenciana.

Després de mantindre una reunió amb l'Alcalde d'Alaquàs, Jorge Alarte, i amb els tècnics responsables de la OAC, Domingo Laborda, ha recorregut les dependències municipals en les quals s'ubica la OAC, acompanyat també pels responsables de les regidories de Modernització de l'Administració, Economia i Hisenda, Joventut i Festes. El Director General s'ha mostrat molt interessat pel caràcter innovador del projecte i pel gran esforç tecnològic realitzat per l'Ajuntament d'Alaquàs. Posteriorment, ha visitat la resta de les instal·lacions municipals relacionades amb la imminent posada en marxa del servei, especialment les referides als equipaments informàtics.

Aquest nou servei que ara rep el reconeixement de l'administració de l'Estat amb la visita del màxim responsable en matèria d'innovació, té com a principal objectiu facilitar la relació de la ciutadania amb l'administració, innovant al procés administratiu per reduir els tràmits i el temps d'espera, i pretén proporcionar a la ciutadania un accés a l'administració més ràpid, més senzill, més còmode.

Aquest ha estat el colofó d'una llarga llista de visites realitzades per diverses administracions públiques, especialment valencianes, els responsables tècnics de les quals, han volgut apropar-se a les noves instal·lacions d'aquest servei municipal per a conéixer el seu procés d'implantació fins a la seua posada en marxa definitiva.

La OAC disposarà d'un modern sistema d'atenció presencial amb 10 taules d'atenció polivalent per evitar desplaçaments innecessaris a la ciutadania, que es combinarà amb un servei d'atenció telefònic i el reforçament de les webs oficials de l'Ajuntament d'Alaquàs, per augmentar la quantitat i qualitat dels serveis i informació que ja ofereixen. A més, la implantació d'aquest servei suposarà l'ampliació dels horaris d'atenció al públic, de manera que els i les veïnes puguen realitzar els seus tràmits tant pel matí com per les vesprades. L'horari de la OAC serà de dilluns a dijous de 8 a 15 hores i de 16 a 20 hores i els divendres de 8 a 15 hores.